**Reikalavimai moksliniams straipsniams rengti**

1. **Bendrieji reikalavimai**
2. Leidinyje „Žmogaus ir gamtos sauga“ skelbiami kasmet vykstančios tarptautinės mokslinės-praktinės konferencijos pranešimų pagrindu parengti moksliniai straipsniai.
3. Moksliniai straipsniai turi būti tokios struktūros:
4. straipsnio pavadinimas;
5. autoriaus vardas, pavardė;
6. darbovietė;
7. straipsnio anotacija originalo kalba (ne mažiau kaip
600 spaudos ženklų), jos pabaigoje – ne daugiau kaip 5
straipsnio turinio esmę nusakantys prasminiai žodžiai;
8. įvadas (nurodant tyrimų objektą ir tikslą);
9. tyrimų metodika (metodai);
10. rezultatai;
11. aptarimas;
12. išvados;
13. literatūra;
14. santrauka – jeigu straipsnis rašomas lietuvių kalba, santrauka turi būti anglų kalba;
15. straipsnio įteikimo konferencijos koordinatoriams data, nurodant metus, mėnesį ir dieną;
16. duomenys apie autorių (-ius): vardas, pavardė,
mokslinis laipsnis ir vardas, darbovietė, adresas, telefonas,
elektroninis paštas.
17. Mokslinio straipsnio apimtis – 3**–**4 puslapiai. Paskutinis puslapis turi būti užpildytas ne mažiau kaip dviem trečdaliais puslapio.
18. Autoriai parengtą mokslinį straipsnį pateikia recenzuoti vienam iš konferencijos mokslo komiteto narių.
19. Autoriai, atsižvelgdami į recenzento pastabas,
straipsnį pataiso ir pateikia motyvuotus paaiškinimus atsiliepime, ypač atkreipdami dėmesį į vietas, kurių nepakeitė.
20. Autoriai konferencijos koordinatoriams elektroniniu paštu atsiunčia pataisyto, suredaguoto ir pilnai spaudai parengto mokslinio straipsnio elektroninę versiją, vieno mokslo komiteto nario recenziją, rekomenduojančią spausdinti straipsnį konferencijos leidinyje, ir atsiliepimą recenzentui.
21. Spausdintinus straipsnius atrenka konferencijos organizacinis mokslo  komitetas.

**2. Reikalavimai straipsniui rengti kompiuteriu**

Šie reikalavimai parengti laikantis *Lietuvos mokslo tary­bos kolegijos 2000 m. vasario 23 d. nutarimo Nr. V-3 priedo*, papildant jame išdėstytus reikalavimus straipsnio teksto tvarkymo nuorodomis.

Straipsniai turi būti parengti Microsoft Windows ope­racinės sistemos Microsoft Word dokumento formate.

Straipsnio pavadinimas (Times New Roman, 14 pt, Bold)

Vardas Pavardė (Times New Roman, 12 pt, Bold)

*Vytauto Didžiojo universitetas (Times New Roman, 10 pt, Italic)*

Anotacijos tekstas per visą puslapio plotį (Times New Roman, 8 pt, Normal, First line 0,6 cm)

*Raktažodžiai (Times New Roman, 8 pt, Italic, First line 0,6 cm)*

18 pt, Section Break

Įvadas (10 pt, Bold, lygiuojama kairėje puslapio pusėje)

Straipsnis (tekstas, formulės, lentelės, paveikslai) ma­ketuojamas A4 (210x297 mm) formato lapuose su tokio­mis paraštėmis: viršuje – 25 mm; apačioje – 20 mm; kai­rėje ir dešinėje – 18 mm.

Straipsnio informacijos išdėstymas ir tvarkymas

Straipsnio pradžioje atskiromis pastraipomis pateikiami: pavadinimas; straipsnių autorių nesutrumpinti vardai ir pavardės; darbovietė ir anotacija. Straipsnio pagrindinis tekstas 1 intervalo eilėtarpiu spausdinamas *Times New Roman, 10 pt, Normal* šriftu ir išdėstomas dviem skiltimis, tarp kurių paliekamas 6 mm tarpas. Pirma eilutė atitrau­kiama 6 mm.

Visų struktūrinių dalių (skyrių) pavadinimai (išskyrus “Literatūra” ir “Summary”) rašomi *10 pt, Bold.* Lygiuo­jama prie kairiojo skilties krašto. Skyrių pavadinimai nuo teksto atskiriami 1 eilutės intervalu. Poskyrių pavadinimai rašomi iš naujos eilutės *10 pt, Italic,* tekstą tęsiant toje pačioje eilutėje. Formulių pagrindiniai simboliai rašomi *10 pt, Italic*, o jų indeksai – *8 pt*. Formulės centruojamos ir numeruojamos arabiškais skaitmenimis lenktiniuose skliaustuose dešinėje kraštinėje skilties dalyje. Parašius formulę rašomas taškas, jei joje naudojami dydžiai neaiš­kinami, jei aiškinami, – kablelis ir naujoje eilutėje be įtraukos rašomas žodelis “čia”, kiekvienas dydis paaiškinamas.

Lentelės ir paveikslai turi būti įterpti tekste po nuorodų į juos, pasibaigus pastraipai, tačiau negali būti spausdinami po išvadų. Didesnio formato paveikslai ir lentelės gali būti spausdinami per visą puslapio plotį. Grafikai ir brėžiniai braižomi kompiuteriu. Nuotraukos turi būti tik geros kokybės, tinkamos reprodukuoti. Parašai po paveikslais, lentelių pava­dinimai ir pastabos po jų rašomi centruotai *8 pt* šriftu lietuviškai ir santraukos kalba. Lentelėse lietuviškas tekstas rašomas – *10 pt, Normal* ir santraukos kalba *10 pt, Italic*. Paveikslai ir lentelės nuo teksto atskiriami 1 eilutės intervalu.

Šaltinių nuorodos tekste pateikiamos skliausteliuose nurodant autoriaus pavardę (be vardo raidės) ar šaltinio pavadinimo pirmą žodį (kai autorius – institucija) ir šaltinio publikavimo metus, pvz., (Petraitis, 2001), (Peterson, 1988), (Valstybės…, 2004, (Кресникова, 2005). Jei literatūros šaltinis parašytas daugiau kaip vieno autoriaus, nurodoma tik pirmojo autoriaus pavardė, o po jos rašoma tekste lietuvių kalba “ir kt.”, o anglų kalba “et al”, pvz., (Jonaitis ir kt., 1999), (Johanson et al., 2003). Skliauste­liuose galima nurodyti tik publikavimo metus; naudojamos citatos rašo­mos su kabutėmis papildomai nurodant šaltinio, iš kurio paimta citata, puslapio numerį, pvz., Kadangi Peterson (1988) įrodė, kad …, “tai atitiko vėliau gautus rezultatus” (Kramer, 2003, p.15).

Literatūros sąrašas sudaromas abėcėlės seka – pagal autorių pavardes ar šaltinio pavadinimo pirmą žodį. Pirmiausiai dėstomi bibliografiniai aprašai lotyniškais rašmenimis, po to kitais (pvz., kirilica).

Keletas to paties autoriaus darbų surašomi chronologiškai. Kai vieno autoriaus leidiniai išleisti tais pačiais metais, rašoma taip: 2003a, 2003b ir t.t.

Sąraše sutrumpinimai nenaudojami – čia pateikiamos visų šaltinio bendraautorių pavardės ir visas pavadinimas. Visi įrašai sužymimi arabiškais skaitmenimis ir numeruojami iš eilės.

Po literatūros sąrašo per visą puslapio plotį spausdinama santrauka, straipsnio gavimo ir pateikimo spaudai datos, duomenys apie autorių originalo ir anglų kalbomis (žr. pavyzdį).

Literatūra (8 pt, Bold)

1. *Aplinkos biologinis valymas*. Viešoji įstaiga “Grunto valymo technolo­gijos”. Vilnius, 2003, p. 82–86.
2. BOON, NE., YAHYA, A., KHEIRALLA, AF. et al. A Tractor-mounted, Automated Soil Penetrometer-shearometer Unit for Map­ping Soil Mechanical Properties. *Biosystems Engineering,* 2005, Vol. 90, Iss. 4, p. 381–396*.*
3. DANILČENKO, H., JARIENĖ, E., TARASEVIČIENĖ, Ž. ir kt. Dai­gintų grūdų ir sėklų skirtų maistui užterštumas mikromicetais. *Vagos:* mokslo darbai. LŽŪU, 2004, Nr. 65(18), p. 13–18.
4. NOVOŠINSKIENĖ, A., SLAVICKIENĖ, A. Lietuvos mokesčių siste­mos reformų raida. Iš: *Apskaitos ir finansų aktualijos integruo­jantis į Europos Sąjungą*: tarptautinė mokslinė konferencija: prane­šimų medžiaga. LŽŪU. Akademija, 2002, p. 112–117.
5. КРЕСНИКОВА, НИ. Аренда земли в аграрной сфере. *Аграрная наука*, 2005, № 1, c. 8–10.

14 pt, Section Break

Vardas Pavardė (8 pt, Normal)

How to prepare a Manuscript for the Scientific Journal (8 pt Bold)

Summary (8 pt, Normal)

This document contains instruction for the preparation of manuscripts for the scientific journal (8 pt, Normal, First line 0,6 cm)

*Keywords (8 pt, Italic, First line 0,6 cm)*

Gauta 2020 m. ……… mėn., atiduota spaudai 2020 m. ……… mėn. (9 pt, Italic)

|  |
| --- |
| **Vardas PAVARDĖ.** Vytauto Didžiojo universiteto Žemės ūkio akademijos Žemės ūkio inžinerijos fakulteto Žemės ūkio inžinerijos ir saugos instituto technologijos (technikos) mokslų daktaras, docentas. Adresas: Studentų g. 15a, LT-53362 Akademija, Kauno r. Tel. (8 37) 75 23 57, el. paštas: vardas.pavarde@vdu.lt (8 pt).**Name SURNAME.** Agriculture Academy ofVytautas Magnus University, Faculty of Agricultural Engineering, Institute of Agricultural Engineering and Safety, doctor of technology (technical) sciences, assoc. prof. Address: Studentų g. 15a, LT-53362 Akademija, Kauno r. Tel. +370 37 75 23 57, e-mail: vardas.pavarde@vdu.lt (8 pt**).** |